**TIETOA ILTAPÄIVÄTOIMINNASTA**

**Toiminta-aika** Koulupäivinä ma-pe klo 12–17

(ei syyslomalla vko 42)

(ei talvilomalla vko 9)

(ei pääsiäislomalla 28.3.-1.4.2024

**Toiminnan toteuttaja** Ylöjärven seurakunta

**Ohjaajat**

Ohjaajat ovat kirkon lapsi- ja perhetyön ammattilaisia (lapsi- ja perhetyön perustutkinto). He ovat

vaitiolovelvollisia, heillä on hygieniapassi ja päivitetyt ensiaputaidot.

**Toiminnan aloitus**

Toimintakausi alkaa ensimmäisenä koulupäivänä ke 9.8.2023.

Aloituskuukauden siirtämisestä voi sopia varhaiskasvatuksen ohjaajan kanssa.

Mikäli ette ota paikkaa vastaan, ilmoittakaa siitä kirjallisesti Ylöjärven kaupungille mahdollisimman pian, kuitenkin viimeistään ennen toiminnan alkamista.

**Toimintasuunnitelma**

Toimintaa ohjaavat Ylöjärven kaupungin ja Ylöjärven seurakunnan iltapäivätoiminnan toimintasuunnitelmat, toimipisteen oma toimintasuunnitelma ja Perusopetuksen aamu- ja iltapäivätoiminnan perusteet.

**Toiminnan sisältö**

Lapselle tarjotaan mahdollisuus leikkiin, lepoon, luovaan toimintaan, läksyjen tekoon ja ulkoiluun. Iltapäivätoiminta ulkoilee toimipisteen pihassa ja lähiympäristössä. Ylöjärven seurakunta käyttää Liikkuva seurakunta –toimintamallia eli iltapäivätoiminnassa leikitään ja liikutaan paljon. Toiminta on lapsilähtöistä ja aikuisjohtoista. Iltapäivätoiminnassa lapsi saa vähitellen kasvaa omatoimisuuteen.

**Välipala**

Välipala on monipuolinen ja vaihteleva. Välipalan yhteydessä opetetaan ruoan kunnioittamista,

pöytätapoja, omatoimisuutta, ruokarukous tai ruokalaulu.

**Kristillinen kasvatus**

Seurakunnan toteuttamassa iltapäivätoiminnassa näkyy kristillinen kasvatus. Se lähtee rakkauden kaksoiskäskyn todeksi elämisestä. Toiminnassa huomioidaan kirkkovuosi juhlineen. Kerran viikossa pidetään pieni hartaushetki, jossa annetaan tilaa keskustelulle ja yhteiselle pohdinnalle.

**Päivän kulku** Pääsääntöisesti päivän kulku on seuraavanlainen:

Päivittäistä vaihtelua on tilanteen mukaan.

klo 12–14 vapaamuotoista tekemistä ulkona tai sisällä

(mahdollisuus läksyjen tekoon)

13.30/14 välipala

lepohetki

vapaata ja ohjattua yhdessäoloa ja tekemistä,

ulkoilua

klo 17 iltapäivätoiminta päättyy

**Varustus**

Säänmukainen ulkoiluvarustus. Sisätiloissa normaalit arkivaatteet ja sisätossut. Varavaatteita (sukkia, hanskoja, sisähousut) voi säilyttää lapsen repussa tai joissakin toimipisteissä kerhotiloissa.

**Säännöt**

Toimintakauden alussa laaditaan säännöt ryhmässä toimimiselle. Säännöt tehdään yhdessä

lasten kanssa. Ohjaajat pitävät johdonmukaisesti kiinni laadituista säännöistä ja huolehtivat

siitä, että toimitaan sääntöjen mukaan. Sääntöjen tehtävä on ryhmän ja yksilön turvallisuuden

turvaaminen. Jos sääntöjä ei noudateta, asiasta keskustellaan asianomaisten kanssa ja

tarvittaessa koko ryhmän kanssa. Tarvittaessa pyydetään vanhempia vielä kotona

keskustelemaan lapsensa kanssa asiasta.

**Vakuutus**

Seurakunta on vakuuttanut iltapäivätoimintaan osallistuvat lapset iltapäivätoiminnassa

tapahtuvan tapaturman varalta.

**Kuukausimaksu**

Toiminnasta peritään kuukausimaksu kaupungin päätösten mukaisesti. Kuukausimaksun

ajanjakso on kalenterikuukausi.

Kuukausimaksu on 125 € koko paikka

85 € puolikas paikka 12 pv/kk

Elokuun kuukausimaksu on 80 €.

Muutoin kuukausimaksu on sama joka kuukausi, vaikka koulussa olisi lomia tai muita vapaapäiviä. Mikäli 12 päiväisen sopimuspäivät ylittyvät, peritään ylimeneviltä päiviltä 10€/päivä. Asiakasmaksuihin voi saada vapautuksen tai huojennuksen taloudellisin perustein. Päätöksen tekee iltapäivätoiminnan palvelupäällikkö sosiaaliohjaajan lausunnon perusteella.

Kuukausimaksu puolittuu, jos lapsi on sairauden takia osallistunut toimintaan enintään 10 päivänä kuukaudessa. Jos sairaudesta aiheutuva poissaolo kestää koko kalenterikuukauden, maksua ei peritä. Sairauspoissaolosta tulee toimittaa lääkärintodistus.

Jos lapsi ei muusta syystä osallistu toimintaan koko kalenterikuukautena, maksuna peritään puolet kuukausimaksusta.

Toimintaan osallistumisesta asiakkaalta ei voida periä muita maksuja.

Irtisanomiskuukaudesta peritään normaali kuukausimaksu.

Jos kuukausimaksu ei ole maksettu eräpäivään mennessä, lähetetään maksumuistutus 5 € huomautusmaksulla. Jos laskua ei makseta maksumuistutuksen jälkeen, lasku menee perintään.

Mikäli kolmen kuukauden asiakasmaksut iltapäivätoiminnassa ovat maksamatta, sanotaan paikka irti seuraavan kuukauden jälkeen.

**Muutokset ja irtisanoutuminen**

Iltapäivätoimintapaikan muotoa (koko paikka – puolikas paikka) voi muuttaakerran

lukukaudessa, mikäli ryhmän koko sen sallii.

Lapselle myönnetty iltapäivätoiminnan paikka on toimintapaikkakohtainen eikä se siirry toimintapaikasta toiseen oppilaan mukana esimerkiksi perheen muuttaessa.

* Iltapäivätoimintapaikan irtisanominen tulee tehdä kirjallisesti Ylöjärven kaupungille.
* Irtisanoutumis- ja muutoslomake täytetään sähköisesti Wilmassa.
* Irtisanoutumisaika on kaksi viikkoa.
* Irtisanoutuminen ja muutokset astuvat voimaan aina kuukauden ensimmäinen päivä.
* Elokuun aikana tehdyt irtisanoutumiset astuvat voimaan ilman irtisanomisaikaa.
* Lapsella on oikeus osallistua iltapäivätoimintaan laskutuksen päättymiseen asti.

**Yhteistyö kodin kanssa**

Yhteyttä kodin ja iltapäivätoiminnan välillä pidetään puhelimella, WhatsApp-jakelulistan kautta

sekä kohdattaessa lasta hakiessa. Koti ilmoittaa minä päivinä ja mihin aikaan lapsi

tulee iltapäivätoimintaan, jotta ohjaajat tietävät, ketä milloinkin odottaa saapuvaksi paikalle.

Muutokset ilmoitetuista tulo- ja lähtöajoista tulee tehdä aikuiselta aikuiselle, ei lapsen

välityksellä. Jos lapsi ei ole saapunut iltapäivätoimintaan 15–30 min. kuluttua koulupäivän

päättymisestä (aikaraja toimipistekohtainen), ohjaajat soittavat huoltajalle. Ensisijainen

kasvatusvastuu on kodilla. Iltapäivätoiminnan tehtävänä on tukea kodin ja koulun

kasvatustyötä.

**Yhteistyö** **koulun kanssa**

Iltapäivätoiminnalla ja koululla on samat arvot ja säännöt. Ohjaajat ja opettajatpitävät yhteyttä ja tekevät yhteistyötä tarpeen mukaan.



**Toimipaikat**

Asuntilan nuorisotila 040 1602 110

Suolaniityntie 4

33480 Ylöjärvi

Metsäkylän seurakuntatalo 044 7868 190

Taimitie 1

39160 Julkujärvi

Vuorentaustan seurakuntakoti 044 7868 166

Mastontie 27

33430 Vuorentausta

**Varhaiskasvatuksen**  Anne Vanhatalo

**työalajohtaja** 040 750 7520

anne.vanhatalo@evl.fi

Ylöjärven seurakunta

**Iltapäivätoiminnan** Birgitta Korkala

**palvelupäällikkö** 050 358 2735

birgitta.korkala@ylojarvi.fi

Ylöjärven kaupunki